open-index/open-wikipedia-markdown huggingface dataset:
Rojé Stona

**Rojé Stona** (s. 26. helmikuuta 1999) on jamaikalainen kiekonheittäjä. Hän on voittanut olympiakultaa vuonna 2024.

Stona saavutti menestystä nuorten sarjoissa maanosansa mestaruuskilpailuissa. Yleisessä sarjassa hän saavutti vuonna 2022 Jamaikan-mestaruuskilpailuissa hopeaa tuloksella 64,40 ja sijoittui Kansainyhteisön kisoissa kuudenneksi tuloksella 62,15. Vuonna 2023 hän saavutti Jamaikan-mestaruuskilpailuissa hopeaa tuloksella 65,92, mutta saman vuoden MM-kilpailuissa hänen karsintatuloksensa 62,67 ei riittänyt loppukilpailuun. Vuonna 2024 Stona sijoittui Jamaikan-mestaruuskilpailuissa toiseksi tuloksella 65,29. Pariisin olympialaisissa 2024 hän heitti karsinnassa tuloksen 65,32 ja eteni karsinnan kuudenneksi parhaana loppukilpailuun, jossa hän voitti kultaa olympiaennätyksellä 70,00, kolmen senttimetrin erolla Liettuan Mykolas Aleknaan. Stona heitti voittotuloksensa neljännellä heittokierroksella.

Stona heitti yli 60 metriä ensimmäisen kerran vuonna 2019 ja yli 65 metriä vuonna 2022. Huhti-toukokuussa 2023 hän paransi ennätystään kolme kertaa ja päätyi lukemiin 68,64. Vuonna 2024 hän paransi ennätystään huhtikuussa Oklahomassa tulokseen 69,05 ja elokuussa Pariisin olympialaisissa tulokseen 70,00.

Stona on kilpaillut myös kuulantyönnössä, jossa hän ylitti 20 metrin rajan vuonna 2023 ja työnsi maaliskuussa 2024 hallikilpailussa ennätyksekseen 20,48. Vuonna 2023 hän saavutti Jamaikan-mestaruuskilpailuissa hopeaa tuloksella 18,96.

Stona on opiskellut Yhdysvalloissa Clemsonin yliopistossa ja Arkansas’n yliopistossa, ja hän on kilpaillut yliopistojen mestaruuskilpailuissa.

## Lähteet
Traves Smikle

**Traves Smikle** (s. 7. toukokuuta 1992) on jamaikalainen kiekonheittäjä.

Smikle saavutti pronssia alle 18-vuotiaiden maailmanmestaruuskilpailuissa 2009. Yleisessä sarjassa hän on saavuttanut Pan-Amerikan kisoissa hopeaa vuonna 2019 sekä Kansainyhteisön kisoissa hopeaa vuonna 2018 ja pronssia vuonna 2022. NACAC:n mestaruuskilpailuissa hän saavutti hopeaa vuonna 2018 ja voitti kultaa vuonna 2022. Olympialaisissa hän jäi karsintaan Lontoossa 2012 ja Tokiossa 2021 sekä sijoittui kymmenenneksi Pariisissa 2024. MM-kilpailuissa hän sijoittui kahdeksanneksi Lontoossa 2017, 12:nneksi Eugenessa 2022 ja 11:nneksi Budapestissa 2023 sekä jäi karsintaan Dohassa 2019.

Smikle on voittanut Jamaikan-mestaruuden vuosina 2011, 2012, 2019, 2022, 2023 ja 2024. Hän ylitti 60 metrin rajan ensimmäisen kerran vuonna 2012 ja teki Jamaikan-mestaruuskilpailuissa ennätyksekseen 67,12. Seuraavan kerran hän paransi ennätystään tammikuussa 2018, kun hän heitti tuloksen 67,72. Helmikuussa 2023 hän heitti ennätyksensä 68,14.

Smikle sai kahden vuoden kilpailukiellon Jamaikan-mestaruuskilpailuissa 2013 otetun dopingnäytteen tuloksena.

## Lähteet
Chilen ralli 2024

**Chilen ralli 2024** oli rallin maailmanmestaruussarjan kilpailu kaudella 2024. Kilpailu järjestettiin 26.–29. syyskuuta 2024 ja kilpailun huoltopaikka oli Concepciónissa.

## Kilpailijat

Kilpailuun ilmoittautui 45 autokuntaa. Ilmoittautuneissa oli kymmenen Rally1-autokuntaa, joiden lisäksi mukana oli WRC2- ja WRC3-sarjoissa kilpailevia autokuntia. Latvialainen Mārtiņš Sesks osallistui kilpailuun Rally1-autolla, jossa ei ole hybridiyksikköä.
Syyskuussa kerrottiin, että Sami Pajari ja Enni Mälkönen kilpailevat Toyota Gazoo Racingin Rally1-autolla Chilen rallissa korvaten Takamoto Katsutan ja Aaron Johnstonin.

## Erikoiskokeet
Kilpailussa ajettiin 16 erikoiskoetta, joiden yhteispituus oli . Siirtymiä oli  ja kokonaispituus oli .

## Lähteet
Ralford Mullings

**Ralford Mullings** (s. 22. marraskuuta 2002) on jamaikalainen kiekonheittäjä.

Mullings saavutti hopeaa alle 20-vuotiaiden maailmanmestaruuskilpailuissa 2021. Hän voitti NACAC:n alle 23-vuotiaiden mestaruuden vuonna 2023. Pariisin olympialaisissa 2024 hän pääsi karsinnasta jatkoon tuloksella 65,18 ja sijoittui loppukilpailussa yhdeksänneksi tuloksella 65,61.

Mullings saavutti Jamaikan-mestaruuskilpailuissa pronssia vuonna 2024. Hän ylitti 60 metrin rajan ensimmäisen kerran maaliskuussa 2022 ja paransi huhtikuussa ennätyksekseen 65,39. Vuonna 2023 hän jäi parhaimmillaan tulokseen 62,79. Huhtikuussa 2024 hän heitti ennätyksensä 69,67. Kolme viikkoa myöhemmin hän heitti uransa toiseksi parhaan tuloksen 69,21.

Mullings heitti Pohjois- ja Keski-Amerikan sekä Karibian ennätyksen 72,01 Ramonassa 16. huhtikuuta 2025. Hän voitti samana vuonna NCAA:n ja Jamaikan-mestaruuden, mutta karsiutui loppukilpailusta Tokion MM-kilpailuissa.

## Lähteet
Harthofin metroasema

**Harthof** on metroasema Münchenin metron U2-linjalla, se avattiin 20. marraskuuta 1993. Suunnitteluvaiheessa aseman nimi oli "Weyprechtstraße". Aseman suunnitteli arkkitehtitoimisto Obermeyer yhteistyössä Münchenin kaupungin metro-osaston kanssa. 

## Lähteet
Jääkiekon Suomensarja 1947–1948

**Kaudella 1948 Jääkiekon Suomensarjassa** pelattiin yhdeksän joukkueen yksinkertainen sarja, jonka kolme parasta nousi SM-sarjaan.  

## Sarjataulukko

## Lähteet
Antti Sainio

**Antti Juha Eemeli Sainio** (s. 17. toukokuuta 2005 Nokia) on suomalainen yleisurheilija, joka kilpailee 400 metrin aitajuoksussa. Sainio edustaa Tampereen Pyrintöä ja häntä valmentaa hänen äitinsä Maarit Palmroos.

Sainio juoksi hopealle Jerusalemin alle 20-vuotiaiden EM-kilpailuissa 2023 ennätyksellään 50,19. Vuoden 2024 alle 20-vuotiaiden MM-kilpailuissa Perun Limassa hän selviytyi finaaliin juoksemalla välierässä oman ennätyksensä ja ikäluokan Suomen ennätyksen 49,36. Finaalissa Sainio juoksi pronssille tuloksella 49,61.

Sainio juoksi Bergenin alle 23-vuotiaiden EM-kilpailujen 2025 välierissä Suomen ennätyksen 48,97. Loppukilpailussa hän sijoittui neljänneksi jälleen uudella Suomen ennätyksellä 48,61.

Sainio voitti kultaa 300 metrin aitajuoksussa ja 4&nbsp;×&nbsp;300&nbsp;metrin viestissä vuoden 2024 sisäratojen SM-kilpailuissa Tampereella. Vuoden 2024 Kalevan kisoissa Vaasassa hän voitti 400 metrin aitajuoksussa SM-kultaa ajalla 49,99. Vuoden 2025 Kalevan kisoissa hän voitti kultaa ajalla 49,25. Viestijuoksun SM-kilpailuissa hän on saavuttanut 4&nbsp;×&nbsp;400&nbsp;metrin viestissä hopeaa vuonna 2025.

Sainion veli on pikajuoksija Ville Aarnivala. Antti Saino on uskonnollinen ja on muun muassa tuulettanut voittoaan Kalevan kisoissa Raamatun kanssa, jota hän myös lukee säännöllisesti.

## Henkilökohtaiset ennätykset
* 400 metrin aitajuoksu: 48,61 **SE** (Bergen 2025)

## Lähteet
Transla

**Transla ry** on Tampereen yliopistossa toimiva Monikielisen viestinnän ja käännöstieteen maisteriohjelman (Moviko) opiskelijoiden ainejärjestö. Yhdistys on perustettu vuonna 1966, kun diplomikielenkääntäjän koulutusohjelma aloitti Tampereen kieli-instituutissa. 

Transla edustaa kääntämisen ja tulkkaamisen opiskelijoita, minkä lisäksi sen alaisuudessa toimii kielikohtaisia ainekerhoja: Kosmos (venäjän kieli), Lederhosen (saksan kieli), SAS (englannin kieli) ja Svenssonit (pohjoismaiset kielet). Ainekerhot toimivat samanaikaisesti myös vieraiden kielten opiskelijoita edustavan Lexican alaisuudessa. Translan opiskelijahaalarien väri on musta.

Kaudella 2024 Transla ry:n hallituksessa toimii 10 henkilöä.

## Lähteet

## Aiheesta muualla
* Transla ry
Matthew Denny

**Matthew Denny** (s. 2. kesäkuuta 1996) on australialainen kiekonheittäjä, joka saavutti olympiapronssia vuonna 2024. Hän on kilpaillut kansainvälisellä tasolla myös moukarinheitossa.

Denny voitti alle 18-vuotiaiden maailmanmestaruuskilpailuissa 2013 kultaa kiekonheitossa ja saavutti pronssia moukarinheitossa. Alle 20-vuotiaiden MM-kilpailuissa 2014 hän sijoittui kiekonheitossa neljänneksi. Vuonna 2015 hän saavutti universiadeissa hopeaa. Vuonna 2016 hän jäi Rio de Janeiron olympialaisissa karsintaan.

Denny saavutti Kansainyhteisön kisoissa 2018 hopeaa moukarinheitossa ja sijoittui neljänneksi kiekonheitossa. Vuodesta 2019 lähtien hän on keskittynyt kiekonheittoon. Tuona vuonna hän voitti universiadeissa kultaa ja sijoittui Dohan MM-kilpailuissa kuudenneksi. Tokion olympialaisissa 2021 hän sijoittui neljänneksi silloisella ennätyksellään 67,02 ja hävisi vain viisi senttimetriä pronssimitalisti Lukas Weißhaidingerille.

Vuonna 2022 Denny sijoittui Eugenen MM-kilpailuissa kuudenneksi ja voitti Kansainyhteisön kisoissa kultaa. Budapestin MM-kilpailuissa 2023 hän sijoittui neljänneksi silloisella ennätyksellään 68,24. Nelisen viikkoa myöhemmin hän paransi ennätyksekseen 68,43 ja voitti sillä Eugenessa Timanttiliigan finaalin. Huhtikuussa 2024 Denny paransi Australian-mestaruuskilpailuissa ennätyksekseen 69,35. Pariisin olympialaisissa 2024 hän saavutti pronssia tuloksella 69,31. Syyskuussa 2024 hän paransi ennätyksekseen 69,96.

Huhtikuussa 2025 Denny paransi ennätystään useaan otteeseen Ramonassa, Oklahomassa. Hän heitti 6. huhtikuuta 72,07 metriä ja 10. huhtikuuta 74,25 metriä. Jälkimmäinen tulos jäi vain 10 senttimetriä Mykolas Aleknan maailmanennätyksestä, joka oli heitetty samalla paikkakunnalla vuotta aikaisemmin. 13. huhtikuuta Denny ylitti Aleknan maailmanennätyksen tuloksellaan 74,78 metriä, mutta jäi kilpailussa toiseksi, sillä Alekna paransi samassa kilpailussa maailmanennätyksensä tulokseen 75,56 metriä. Samana vuonna käydyissä Tokion MM-kilpailuissa hän sijoittui neljänneksi.

Dennyn ennätyksiä ovat kiekonheitossa Australian-ennätys 74,78 vuodelta 2025 ja moukarinheitossa 74,88 vuodelta 2018.

## Lähteet
Adlercreutzin rykmentti

**Adlercreutzin rykmentti** oli Carl Johan Adlercreutzin mukaan nimetty joukko-osasto Ruotsin armeijassa 1800-luvun alussa. Rykmentti nimettiin 1804, mutta Suomen sodan alkaessa Adlercreutz itse oli jo edennyt urallaan prikaatinkomentajaksi.

Adlercreutzin rykmentti oli yksi neljästä Suomen sodan aikaan Suomessa toimineesta värvätystä jalkaväkirykmentistä. Se  oli vuoteen 1804 saakka nimeltään Uusi jääkärirykmentti tai Suomalainen värvätty jalkaväkirykmentti. Se oli 1800-luvun alussa suurin Suomeen sijoitetuista värvätyistä joukko-osastoista; siihen kuului 13 komppaniaa ja noin 2000 miestä.

Viaporin piirityksessä keväällä 1808 Adlercreutzin rykmentti, johon kuului silloin 1825 miestä, osallistui puolustukseen. Tappion jälkeen ruotsalaiset upseerit vangittiin mutta suomalaiset sotilaat päästettiin menemään.

## Lähteet
Bronwyn Eagles

**Bronwyn Eagles** (s. 23. elokuuta 1980) on australialainen moukarinheittäjä, joka saavutti MM-pronssia vuonna 2001.

Eagles sijoittui kahdeksanneksi alle 20-vuotiaiden MM-kilpailuissa 1998. Vuonna 2001 hän heitti Calgaryssa ensimmäisen kerran yli 70 metriä tuloksellaan 70,19 ja saavutti seuraavalla viikolla Edmontonin MM-kilpailuissa pronssia tuloksella 68,87. Melbournessa kilpaillussa GP-finaalissa hän sijoittui toiseksi tuloksella 68,38. Kansainyhteisön kisoissa 2002 hän saavutti hopeaa tuloksella 65,24. Helmikuussa 2003 Eagles heitti Adelaidessa lopulliseksi jääneen ennätyksensä 71,12. Samana vuonna Pariisin MM-kilpailuissa hän jäi karsintaan tuloksella 64,97. Ateenan olympialaisissa 2004 hän heitti tuloksen 64,09 ja jäi sielläkin karsintaan. Vielä vuonna 2010 Eagles voitti Oseanian-mestaruuden tuloksella 62,99 ja sijoittui Kansainyhteisön kisoissa viidenneksi tuloksella 63,43.

Eagles voitti Australian-mestaruuden vuosina 2000, 2001, 2002, 2004, 2005, 2008 ja 2009.

## Lähteet
Spantax

**Spantax** oli espanjalainen vuosina 1959–1988 toiminnassa ollut lentoyhtiö.

## Laivasto

Lähde: 

## Onnettomuudet
Spantax oli osallisena useissa lento-onnettomuuksissa 1970-luvulla. Niistä kolme tapahtui Convair 990 -lentokoneilla. Lisäksi ensimmäinen yhtiön viidestä Douglas DC-10 -konemallista tuhoutui vuonna 1982 lentoonlähdössä Málagasta New Yorkiin. Onnettomuudessa kuoli 50 ihmistä ja luokkaantui 110.

## Lähteet
Thomas Gogois

**Thomas Gogois** (s. 24. kesäkuuta 2000) on ranskalainen kolmiloikkaaja.

Gogois saavutti kolmiloikan pronssia vuoden 2024 EM-kilpailuissa Roomassa. Pariisin olympialaisissa hän karsiutui loppukilpailusta. Sisäratojen EM-kilpailuissa 2025 hän sijoittui neljänneksi, ja samana vuonna ulkoratojen MM-kilpailuissa Tokiossa hän jäi karsintaan.  Gogois saavutti alle 23-vuotiaiden EM-pronssia vuoden 2021 kisoissa Tallinnassa. Hänen ennätyksensä on Rooman EM-kilpailuissa 2024 hypätty 17,38 metriä, ja se oli hänen ensimmäinen 17 metrin ylityksensä. Vuonna 2025 hän hyppäsi parhaimmillaan 17,11 metriä sijoittuessaan timanttiliigan Pariisin osakilpailussa kolmanneksi.

## Lähteet
Debbie Sosimenko

**Deborah Anne "Debbie" Sosimenko** (s. 5. huhtikuuta 1974 Sydney) on australialainen moukarinheittäjä.

Sosimenko saavutti universiadeissa 1997 pronssia tuloksella 65.02. Vuonna 1998 hän voitti Kansainyhteisön kisoissa kultaa tuloksella 66,56. Olympialaisissa Sosimenko sijoittui viidenneksi Sydneyssä 2000 ennätyksellään 67,95 mutta karsiutui loppukilpailusta neljä vuotta myöhemmin Ateenassa. MM-kilpailuissa hän sijoittui viidenneksi Sevillassa 1999 tuloksella 65,52.

Sosimenko voitti Australian-mestaruuden vuosina 1996, 1998 ja 1999. Hän ylitti 67 metriä vuosina 1998, 2000 ja 2003 ja pääsi siitä vielä seitsemän senttimetrin päähän viimeisenä aktiivivuonnaan 2004.

## Lähteet
Girlfriend (Michael Jacksonin kappale)

**Girlfriend** on yhdysvaltalaisen laulaja-lauluntekijä Michael Jacksonin kappale, joka julkaistiin hänen albumillaan *[[Off the Wall]]* vuonna 1979. Kappaleen sävelsi ja oli apuna tuottamassa Paul McCartney, tunnettu Beatlesin jäsen. "Girlfriend" julkaistiin myös singlenä vuonna 1980, mutta se oli suunnattu pääasiassa Euroopan ja Uuden-Seelannin markkinoille.

## Tausta ja synty

Paul McCartney sävelsi kappaleen alun perin Stevie Wonderille, mutta päätti myöhemmin tarjota kappaletta Michael Jacksonille. McCartney ja Jackson olivat tuohon aikaan aloittamassa yhteistyötään, mikä myöhemmin johti useisiin yhteisprojekteihin, kuten kappaleisiin "The Girl Is Mine" ja "Say Say Say".

Ennen Jacksonin version julkaisua Paul McCartney itse äänitti ja julkaisi kappaleen Wings-yhtyeensä albumilla *[[London Town]]* vuonna 1978. McCartneyn versio on hieman erilainen, mutta molemmat tulkinnat saivat kiitosta harmonioistaan ja pop-elementeistään.

## Julkaisu ja vastaanotto
Singlenä julkaistu "Girlfriend" ei saavuttanut suurta kaupallista menestystä ja jäi listojen alemmille sijoille. Sen huomattavin listasijoitus oli Uudessa-Seelannissa, jossa se ylsi sijalle 41. Kappaleen vähäinen menestys johtui osittain siitä, että se julkaistiin vain valikoiduilla markkinoilla, eikä sitä markkinoitu yhtä laajasti kuin muita Jacksonin hittejä.

"Girlfriend" julkaistiin alun perin *Off the Wall* -albumilla vuonna 1979. Vuotta myöhemmin, vuonna 1980, se julkaistiin singlenä Euroopan ja Uuden-Seelannin markkinoilla. Vaikka kappale ei ollut suuri kaupallinen menestys, se sai positiivisia arvosteluja Jacksonin laulusuorituksesta ja McCartneyn kevyestä pop-sävellyksestä.

Kriitikot ovat yleisesti pitäneet kappaletta kevyenä ja viihdyttävänä osana *Off the Wall* -albumia. Se ei ole yhtä tunnettu kuin muut albumin kappaleet, kuten "Don't Stop 'Til You Get Enough” tai "Rock with You", mutta sitä on arvostettu erityisesti osana Jacksonin ja McCartneyn yhteistyön alkua.
Spantaxin lento 275

**Spantaxin lento 275** oli Spantaxin liikennöimä reittilento Los Rodeosin lentoasemalta (nyk. Teneriffan pohjoinen lentoasema) Teneriffalta München-Riemin lentoasemalle. Lennolla 3. joulukuuta 1972 käytetty Convair 990 syöksyi maahan pian lentoonlähdön jälkeen. Kaikki 155 matkustajaa ja miehistön jäsentä kuolivat turmassa.

Onnettomuus on pahin konetyypille tapahtunut onnettomuus.

## Lähteet
Brooke Krueger-Billett

**Brooke Elizabeth Krueger-Billett** (o.s. **Krueger**, s. 9. heinäkuuta 1980 Tailem Bend) on australialainen moukarinheittäjä.

Krueger-Billett saavutti suurimmat kansainväliset menestyksensä Kansainyhteisön kisoissa, joissa hän sijoittui neljänneksi Manchesterissa 2002 tuloksella 63,13 ja voitti kultaa Melbournessa 2006 tuloksella 67,90. Pariisin MM-kilpailuissa 2003 ja Ateenan olympialaisissa 2004 hän jäi karsintaan, kuten myös alle 20-vuotiaiden MM-kilpailuissa 1998.

Krueger-Billett voitti Australian-mestaruuden vuosina 2003 ja 2006. Hän ylitti 70 metrin rajan ainoan kerran helmikuussa 2006, kun hän voitti Australian-mestaruuden tuloksella 70,72.

## Lähteet
Karlsplatzin rautatieasema

**Karlsplatz** on merkittävä Münchenin metron ja S-Bahnin risteysasema Karlsplatzin alapuolella Münchenin keskustassa, sitä palvelevat metrolinjat U4 ja U5 sekä S-Bahn linjat S1, S2, S3, S4, S5, S6 S7 ja S8. Asema avattiin 28. toukokuuta 1972 mutta metroyhteys avattiin vasta 10. maaliskuuta 1984.

## Lähteet
Pekka Tiihonen

**Pekka Matti Benjam Tiihonen** (s. 29. kesäkuuta 1947 Nilsiä) on suomalainen kestävyysjuoksija. Tiihonen edusti vuoteen 1972 Nilsiän Nujakkaa ja sen jälkeen Hämeenlinnan Tarmoa. Hänen valmentajanaan toimi Arthur Lydiard.

Tiihonen osallistui Münchenin olympialaisiin 1972, joissa hän keskeytti maratonilla. Maastojuoksun maailmanmestaruuskilpailuissa 1973 hän oli 51:s.

Suomen-mestaruuskisoissa Tiihonen oli hopealla 10&nbsp;000 metrin juoksussa vuonna 1970 ja pronssilla maratonilla vuonna 1974. Aikuisten maaotteluissa Tiihonen on edustanut Suomea vuosina 1970, 1972 ja 1973.

Vuonna 1972 Tiihonen juoksi 25&nbsp;000 metrin juoksun Suomen ennätyksen 1.15.14,0. 5&nbsp;000 metrillä hänen ennätyksensä on 13.50,8, 10&nbsp;000 metrillä 28.51,2 ja maratonilla 2.15.15.

Tiihosen poika on pikajuoksija Kalle-Pekka Tiihonen.

## Lähteet
Rengasmerikissa

**Rengasmerikissa** (*Anarrhichthys ocellatus*) on merikissoihin kuuluva kalalaji. Lajia tavataan pohjoisella Tyynellämerellä.

## Koko ja ulkonäkö
Rengasmerikissa voi kasvaa suurimmillaan 240–250 cm pitkäksi. Laji on ruumiinrakenteeltaan hyvin pitkänomainen. Pää on hyvin suuri ja leuat voimakkaat ja hampaat kookkaat. Varsinkin koirailla on otsassa kyhmy. Rengasmerikissan selkäevä on erittäin pitkä ja pyrstöevä pieni. Täysikasvuiset rengasmerikissat ovat ruskeita tai harmaita ja ruumiissa on  tummia vaaleareunaisia täpliä.

## Levinneisyys ja elintavat
Rengasmerikissaa tavataan Ohotanmereltä pohjoiseen Baja Californiaan. Laji elää riutoilla ja luolissa, joissa se voi piileskellä. Rengasmerikissa elää matalista vesistä aina 225 metrin syvyyteen. Sen ravintoa ovat kovakuoriset merisiilit, nilviäiset ja äyriäiset. Rengasmerikissat muodostavat yksiavioisia pareja ja etsivät uuden vain parin kuoltua. Lisääntymiskausi on lokakuusta helmikuulle. Sekä koiras että naaras vartioivat munia.

Rengasmerikissaa on kalastettu kaupallisestikin, mutta 2000-luvun puolivälissä sen kalastus kiellettiin usealla alueella.

## Lähteet
Westparkin metroasema

**Westpark** on Münchenin metron U6-linjan asema, joka avattiin 16. huhtikuuta 1983. Asema sijaitsee Ehrwalder Straßen alla Sendling-Westparkin alueella. Se on saanut nimensä muutama sata metriä pohjoisempana sijaitsevasta Westparkista, joka rakennettiin ja avattiin kansainvälistä puutarhanäyttelyä varten vuonna 1983.

## Lähteet
Heimeranplatzin metroasema

**Heimeranplatz** on Münchenin metron U4 ja U5-linjojen asema, joka avattiin 10. maaliskuuta 1984. Asemalla on vaihtoyhteys samannimiselle S-Bahn asemalle.

## Lähteet
Victoria Hudson

**Victoria Hudson** (s. 28. toukokuuta 1996) on itävaltalainen keihäänheittäjä, joka voitti keihäänheiton kultaa vuoden 2024 EM-kisoissa Roomassa tuloksella 64,62. Vuoden 2023 MM-kisoissa Budapestissa hän sijoittui viidenneksi. Hän oli kymmenes EM-kilpailuissa 2022 ja MM-kilpailuissa 2025. Kansallisen mestaruuden Hudson on voittanut seitsemän kertaa (2016, 2017, 2019, 2021, 2023, 2024 ja 2025). Ennätyksekseen hän on heittänyt tuloksen 67,76 vuonna 2025.

## Lähteet
Marie-Therese Obst

**Marie-Therese Obst** (s. 7. tammikuuta 1996) on norjalainen keihäänheittäjä, joka voitti keihäänheiton pronssia vuoden 2024 yleisurheilun EM-kisoissa Roomassa. Alle 20-vuotiaiden MM-kisoissa 2014 Eugenessa hän sijoittui seitsemänneksi ja saman ikäluokan EM-kilpailuissa 2015 viidenneksi. Pariisin olympialaisissa 2024 hän oli yhdestoista. Kansallisen mestaruuden Obst on voittanut kerran, vuonna 2015 ja NCAA:n mestaruuden 2021. Ennätyksekseen hän on heittänyt 63,50 metriä vuonna 2024.

## Lähteet
Oleg Zernikel

**Oleg Zernikel** (s. 16. huhtikuuta 1995) on saksalainen seiväshyppääjä, joka on voittanut EM-pronssia vuoden 2024 EM-kisoissa Roomassa. Lisäksi hän on saavuttanut MM-pronssia alle 20-vuotiaiden MM-kisoissa vuonna 2014 Eugenessa. Zernikel sijoittui viidenneksi vuonna 2022 niin ikään Eugenessa järjestetyissä aikuisten MM-kisoissa. Maansa mestaruuden hän on voittanut kerran hallissa (2021) ja kerran ulkoradoilla (2024). Ennätyksekseen Zernikel on hypännyt tuloksen 587cm vuonna 2022.

## Lähteet
Tomas Järvinen

**Tomas Mikael Järvinen** (s. 21. lokakuuta 2005 Praha, Tšekki) on tšekkiläis-suomalainen yleisurheilija, joka kilpailee pääasiassa kymmenottelussa. Järvinen edustaa Tšekissä TJ Dukla Prahaa ja Suomessa Lahden Ahkeraa. Hänen valmentajinaan toimivat hänen isänsä Mika Järvinen sekä Josef Karas. Kansainvälisissä kilpailuissa Järvinen edustaa Tšekkiä.

Järvinen voitti Tšekin edustajana kultaa kymmenottelussa vuoden 2024 alle 20-vuotiaiden MM-kilpailuissa Limassa. Loppupisteet 8425 jäivät vain kymmenen pistettä ikäluokan ME-tuloksesta, joka on Niklas Kaulin nimissä. Järvinen on kilpaillut myös muun muassa korkeushypyssä, jossa hän saavutti pronssia vuoden 2024 Kalevan kisoissa Vaasassa ja hän hyppäsi 215 cm Jerusalemissa alle 20-vuotiaiden EM-kisoissa vuonna 2023 ollen neljäs. 

Järvinen otteli myös halli 7-ottelussa huippupisteet, 5993 helmikuussa 2024 Prahassa. Tulos on alle 20-vuotiaiden kaikkien aikojen tilaston 4. 

Järvisen valmentajaisä on suomalainen ja äiti tšekkiläinen Kateřina Nekolná.

## Henkilökohtaiset ennätykset
### Ulkoradoilla
* 100 metrin juoksu: 10,63 (Stará Boleslav 2024)
* pituushyppy: 777 cm (Brno ja Stará Boleslav 2024)
* kuulantyöntö (6 kg): 13,66 (Lahti 2024)
* korkeushyppy: 215 cm: (Lappeenranta ja Jerusalem 2023)
* 400 metrin juoksu: 48,36 (Stará Boleslav 2024)
* 110 metrin aitajuoksu: 13,61 (99cm / Ostrava) ja 14,35 (106,7cm / Praha 2024)
* kiekonheitto (1,75 kg): 49,18 (Lima 2024)
* seiväshyppy: 470 cm (Lahti 2024)
* keihäänheitto: 61,05 (Stará Boleslav 2024)
* 1 500 metrin juoksu: 4.29,78 (Lima 2024)

## Lähteet
Yemisi Ogunleye

**Yemisi Ogunleye** (s. 3. lokakuuta 1998) on saksalainen kuulantyöntäjä. Hän voitti olympiakultaa vuonna 2024.

Ogunleye sijoittui seitsemänneksi alle 18-vuotiaiden maailmanmestaruuskilpailuissa 2015 ja kuudenneksi alle 20-vuotiaiden Euroopan-mestaruuskilpailuissa 2017. Yleisessä sarjassa hän sijoittui kymmenenneksi Budapestin MM-kilpailuissa 2023. Hänen läpimurtovuotensa oli 2024. Tuolloin hän saavutti Glasgow'n sisäratojen MM-kilpailuissa hopeaa tuolloisella ennätystuloksellaan 20,19 ja Rooman ulkoratojen EM-kilpailuissa pronssia tuloksella 18,62. Pariisin olympialaisissa 2024 hän voitti kultaa tuloksella 20,00. Vuonna 2024 hän voitti myös ensimmäiset Saksan-mestaruutensa niin sisä- kuin ulkoradoilla. Hän voitti Saksan sisäratojen mestaruuden myös vuonna 2025 ennätyksellään 20,27. Apeldoornin sisäratojen EM-kilpailuissa 2025 hän sai hopeaa tuloksella 19,56. Kesäkaudella hän voitti Saksan-mestaruuden ja oli kuudes Tokion MM-kilpailuissa.

Ogunleye ylitti 17 metrin rajan ensimmäisen kerran vuonna 2019, 18 metriä vuonna 2021, 19 metriä vuonna 2023 ja 20 metriä vuonna 2024.

Ogunleyen isä on alun perin nigerialainen.

## Lähteet
Valdemar Willgrén

**Johan Valdemar Willgrén**, sukunimi vuodesta 1937 *Vilpolinna* (28. elokuuta 1884 Helsinki – 6. huhtikuuta 1960 Helsinki) oli suomalainen kapellimestari ja huilutaiteilija.

Valdemar Willgrén kävi Helsingissä orkesterikoulun ja liittyi 16-vuotiaana Filharmonisen Seuran orkesteriin. Hän siirtyi sitten Viipuriin Viipurin Musiikin Ystävien orkesteriin ja Viipurin Torvisoittokuntaan ja toimi jälkimmäisessä isänsä kapellimestari Johan Willgrénin rinnalla varajohtajana. Willgrén oli välillä armeijassa sotilaskapellimestarina ja vuonna 1924 hän muutti Turkuun Turun  kaupunginorkesterin soittajaksi. Willgrén sovitti useita musiikkikappaleita torvisoittokunnille.

1930-luvun lopulla Valdemar Vilpolinna piti vaimonsa kanssa Vilpolinnan lepokotia Ryömälän tilalla  Mouhijärvellä. 

## Lähteet
Kieliagnostinen ohjelmointi

**Kieliagnostinen ohjelmointi** (tai kieliriippumaton ohjelmointi) viittaa ohjelmointitapoihin ja -periaatteisiin, jotka eivät ole sidoksissa mihinkään tiettyyn ohjelmointikieleen.

Termi viittaa ohjelmoinnin periaatteisiin eikä kielten ominaisuuksiin ominaisuuksiin.  Esimerkiksi oppikirja Structure and Interpretation of Computer Programs on kieliagnostinen kirja ohjelmoinnista. Vaikka kirja käsittelee aiheita käyttäen Scheme ohjelmointikieltä, aiheet käydään läpi kieliagnostisesti.

Kieliagnostinen ohjelmointi korostaa sitä, että ohjelmointikieli tulee valita sen mukaan, kuinka hyvin se vastaa tietyn tehtävän tarpeita, ottaen huomioon kaikki mahdolliset tekijät kuten suorituskyky, skaalautuvuus ja ekosysteemin tarjoamat työkalut, eikä vain tehtävän kehitystiimin valmiin kokemusten ja osaamisen perusteella. Voidaan esimerkiksi huomata, että jokin tehtävä olisi soveliasta toteuttaa jollakin tietyllä kieliagnostisella tietotyypillä, mutta tietotyypin toteuttaminen voisi olla kielessä x mahdollista, mutta epäergonomista, kun taas kielessä y hyvin tuettua.

## Lähteet
Beatrice Chebet

**Beatrice Chebet** (s. 5. maaliskuuta 2000) on kenialainen kestävyysjuoksun moninkertainen arvokisavoittaja rata- ja maastojuoksusta.

Chebet voitti alle 20-vuotiaiden maailmanmestaruuden 5&nbsp;000 metrin juoksussa Tampereella 2018. Seuraavana vuonna hän voitti alle 20-vuotiaiden maastojuoksun maailmanmestaruuden ja sai joukkuekilpailussa hopeaa. Muutamaa viikkoa myöhemmin hän voitti 5&nbsp;000 metrin alle 20-vuotiaiden Afrikan-mestaruuden.

Juniorimenestystensä jälkeen Chebet saavutti ensimmäiset yleisen sarjan arvokisavoittonsa vuonna 2022, jolloin hän voitti 5&nbsp;000 metrin juoksussa kultaa Afrikan-mestaruuskilpailuissa ja Kansainyhteisön kisoissa. Hän voitti myös Kenian-mestaruuden ja saavutti Eugenen MM-kilpailuissa hopeaa. Vuonna 2023 hän voitti maastojuoksun ja viiden kilometrin maantiejuoksun maailmanmestaruuden. Hän voitti Kenian-mestaruuden 1&nbsp;500 metrin juoksussa ja sijoittui Budapestin MM-kilpailuissa 5&nbsp;000 metrillä pronssille. Vuonna 2024 hän voitti jälleen maastojuoksun maailmanmestaruuden. Pariisin olympialaisissa 2024 hän voitti kultaa sekä 5&nbsp;000 metrillä (ajalla 14.28,56) että 10&nbsp;000 metrillä (30.43,25). Tokion MM-kilpailuissa 2025 Chebet voitti kultaa 5&nbsp;000&nbsp;metrillä ajalla 14.54,36 ja 10&nbsp;000 metrillä ajalla 30.37,61.

Chebet juoksi toukokuussa 2024 Eugenessä 10&nbsp;000 metrin juoksun maailmanennätyksen 28.54,14 ja paransi aiempaa maailmanennätystä lähes seitsemällä sekunnilla. Chebet alitti ensimmäisenä naisjuoksijana 14 minuutin rajan viidellä kilometrillä sekä tie- että ratajuoksussa. Hän juoksi 5 kilometrin tiejuoksun maailmanennätyksen 13.54 joulukuussa 2024 Barcelonassa ja 5&nbsp;000 metrin ratajuoksun maailmanennätyksen 13.58,06 heinäkuussa 2025 Eugenessa. 1&nbsp;500&nbsp;metrillä hänen ennätyksensä on 3.54,73 (Chorzów, 2025) ja 3&nbsp;000&nbsp;metrillä 8.11,56 (Rabat, 2025).

## Lähteet
Hilding Silander

**Sven Gustaf Hilding Silander** (1. maaliskuuta 1893 Porvoo – 20. lokakuuta 1972 Helsinki) oli suomalainen toimitusjohtaja ja kilpapurjehtija.

Hän kävi koulunsa Turussa ja jatkoi opintoja polyteknisessä opistossa Böömissä. Vuonna 1915 hän siirtyi Lontooseen, josta palasi takaisin Suomeen vuonna 1934.

Suomeen palattuaan Silander perusti Häme Faneeritehdas Oy:n Hämeenlinnaan ja pian sen jälkeen toisen tehtaan Sortavalaan. Sortavalan vaneritehdas jäi sotien jälkeen Neuvostoliiton alueelle, Hämeenlinnan tehtaan Silander myi vuonna 1952 Metsäliitolle, josta muodostettiin Osuuskunta Metsäliitto Hämeen tehtaat.

Silanderin harrastuksina opiskeluaikanaan olivat jalkapallo ja purjehdus. Myöhemmin golfista tuli tärkein harrastus. Silander osallistui elokuussa 1936 Kielissä pidettyihin Berliinin olympialaisten purjehduskilpailuihin Gunnar Grönblomin kipparoimassa Cheerio-veneessä, joka sijoittui kahdeksikkojen sarjassa viidenneksi.

## Lähteet
Rose Loga

**Rose Loga** (s. 27. heinäkuuta 2002) on ranskalainen moukarinheittäjä, joka saavutti pronssia vuoden 2024 EM-kilpailuissa Roomassa tuloksella 72,68. Alle 20-vuotiaiden sarjassa hän on saavuttanut MM-hopeaa ja EM-hopeaa, molemmat vuonna 2021. Kansallisen mestaruuden Loga on voittanut kahdesti, vuosina 2024 ja 2025. Ennätyksekseen hän on heittänyt tuloksen 73,17 metriä vuonna 2025.

## Lähteet
Cemetery Skyline

**Cemetery Skyline** on suomalais-ruotsalainen goottimetalliyhtye. Superyhtyeen jäsenistö koostuu muusikoista, jotka ovat soittaneet useissa tunnetuissa metalliyhtyeissä, kuten mm. Amorphiksessa, Insomniumissa, Sentencedissä, Dimmu Borgirissa ja Dark Tranquillityssä. 

## Historia
Helmikuussa 2024 yhtyeen nimi nousi ensimmäistä kertaa julkisuuteen, kun heidän ensimmäinen keikkansa julkistettiin Laukaan John Smith Rock Festivaliin saman vuoden heinäkuulle. Yhtyeestä ei kuitenkaan julkistuksen yhteydessä ollut mitään tietoa, logoa ja hämärää siluettikuvaa lukuun ottamatta. Yhtyeen kokoonpano paljastettiin maaliskuussa 2024.

Cemetery Skyline sai kitaristi Markus Vanhalan mukaan alkunsa hänen ja kosketinsoittaja Santeri Kallion ajatuksesta tehdä musiikkia yhdessä, kun he aiemmin olivat tutustuneet toisiinsa Omnium Gatherumin ja Amorphiksen yhteisillä kiertueilla. Kun muut jäsenet Vesa Ranta, Victor Brandt ja Mikael Stanne olivat heille myös vanhoja tuttuja vuosien takaa, niin nousivat heidän nimensä nopeasti esiin yhtyettä kasattaessa. Yhtyeen musiikillisena vaikuttajana toimii 80- ja 90-luvun goottimusiikki, ja Vanhalan mukaan yhtye ei tule jäämään vain yhden albumin projektiksi.

Cemetery Skylinen ensimmäinen single *Violent Storm* ilmestyi huhtikuussa 2024. Debyyttialbumi *[[Nordic Gothic]]* julkaistiin 11. lokakuuta 2024.

## Kokoonpano
* Mikael Stanne – laulu
* Markus Vanhala – kitara
* Victor Brandt – basso
* Santeri Kallio – koskettimet
* Vesa Ranta – rummut

## Diskografia

### Albumit
* *[[Nordic Gothic]]* (2024)

### Singlet
* "Violent Storm" (2024)
* "In Darkness" (2024)
* "The Coldest Heart" (2024)
* "Torn Away" (2024)
* "Behind the Lie" (2024)
* "I Drove All Night" (2025)
* "Nothing from This World" (2025)

## Lähteet
Erdenebalsuren Damdin

**Erdenebalsuren Damdin** (s. 7. elokuuta 1967) on mongolialainen juristi.

Damdin valmistui Irkutskin valtionyliopistosta ja työskenteli muun muassa Mongolian yleisen syyttäjänviraston vanhempana pääsyyttäjänä. Hänet nimitettiin Mongolian korkeimman oikeuden tuomariksi 6. helmikuuta 2012. 11. maaliskuuta 2024 Damdin aloitti yhdeksänvuotisen kauden Kansainvälisen rikostuomioistuimen tuomarina.

## Lähteet
David Roberts (seiväshyppääjä)

**David Luther ”Dave” Roberts** (s. 23. heinäkuuta 1951 Stillwater, Oklahoma) on yhdysvaltalainen seiväshyppääjä. Hän saavutti olympiapronssia vuonna 1976 ja hyppäsi kahdesti maailmanennätyksen.

Roberts saavutti hopeaa Pan-Amerikan kisoissa 1971. Maaliskuussa 1975 hän hyppäsi Gainesvillessä maailmanennätyksen 565&nbsp;cm. Earl Bell vei Robertsilta maailmanennätyksen toukokuussa 1976, mutta kesäkuussa Roberts otti jälleen ennätyksen itselleen ylittämällä Eugenessa 570&nbsp;cm. Montrealin olympialaisissa 1976 Roberts saavutti pronssia tuloksella 550&nbsp;cm. Roberts jätti väliin korkeuden 555&nbsp;cm, jota kaksi edellä ollutta eivät ylittäneet, ja Roberts yritti tämän jälkeen korkeudesta 560&nbsp;cm, jota hän ei pystynyt ylittämään.

## Lähteet
Aveline's Hole

**Aveline's Hole** on luola Burrington Comben alueella Somersetissa Englannissa. Ensimmäisen kerran sitä tutkittiin vuonna 1797, jolloin siellä kerrottiin olleen 70–100 luurankoa. Kun luolaa tutkittiin seuraavan kerran vuonna 1914, vain 21 luurankoa löydettiin. Jäänteitä säilytettiin museossa Bristolissa, mutta suurin osa niistä tuhoutui kaivausmuistiinpanojen ohella toisen maailmansodan pommituksissa.

Löydetyt luunsirut on ajoitettu noin 10&nbsp;200 – 10&nbsp;400 vuotta vanhoiksi, mikä tarkoittaa että paikalliset ovat haudanneet vainajansa 4&nbsp;000 vuotta aikaisemmin kuin on oletettu. Analyysin perusteella vainajat ovat kuolleet nuorena.

## Lähteet
Shelby McEwen

**Shelby McEwen** (s. 6. huhtikuuta 1996) on yhdysvaltalainen korkeushyppääjä, joka saavutti hopeaa vuoden 2024 olympialaisissa Pariisissa. Lisäksi hän on voittanut korkeushypyn hopeaa sisäratojen MM-kilpailuissa Glasgow´ssa vuonna 2024. Ulkoratojen MM-kisoissa McEwen on ollut viides vuonna 2022 Eugenessa ja seitsemäs vuonna 2023 Budapestissa. Yhdysvaltojen mestaruuden hän on voittanut kahdesti sekä ulkoradoilla (2022, 2024) että hallissa (2023, 2024). Ennätyksekseen McEwen on hypännyt tuloksen 236cm vuonna 2024.

## Lähteet
Hjalmar Björn

**Gustaf Hjalmar Björn** (31. elokuuta 1884 Jokioinen – 1. toukokuuta 1947 Jokioinen) oli suomalainen Jokioisissa toimineen metalliteollisuusyritys Ferraria Oy:n toimitusjohtaja.

Hjalmar Björnin isä oli Jokioisten tehtaan teknillisenä johtajana. Björn tuli koulunkäynnin päätettyään Jokioisten kartanoiden konttoristiksi ja vuonna 1907 Jokioisten tehtaitten johtajaksi. Nämä tehtaat siirtyivät 1903 oston kautta Osakeyhtiö Ferrarialle. Vuonna 1916 Björn tuli Ferrarian toimitusjohtajaksi ja hän hoiti tehtävää aina vuoteen 1947 saakka. Björn kuului myös jäsenenä Ferrarian, Suomen Pultti Oy:n, Rauman naulatehtaan ja Naulakonttorin johtokuntiin. Björnillä oli myös kunnallisia ja muita luottamustehtäviä Jokioisissa.

## Lähteet
Annette Echikunwoke

**Annette Nneka Echikunwoke** (s. 29. heinäkuuta 1996) on yhdysvaltalais-nigerialainen moukarinheittäjä. Hän saavutti olympiahopeaa vuonna 2024.

Echikunwoke on kilpaillut Yhdysvaltain edustajana kesäkuusta 2022 alkaen. Hän selviytyi Eugenen MM-kilpailuissa 2022 loppukilpailuun karsintatuloksellaan 72,60 mutta jäi loppukilpailussa 12:nneksi tuloksella 68,12. Vuonna 2024 hän voitti Yhdysvaltain-mestaruuden tuloksella 74,68. Pariisin olympialaisissa 2024 hän saavutti hopeaa tuloksella 75,48.

Echikunwoke ylitti 70 metrin rajan ensimmäisen kerran vuonna 2021, ja samana vuonna hän heitti myös yli 75 metriä. Hänen ennätyksensä on edelleen toukokuussa 2021 heitetty 75,49, josta senttimetrin päähän hän pääsi olympiafinaalissa 2024.

## Lähteet
Avenge the Fallen

**Avenge the Fallen** on ruotsalaisen power metal -yhtyeen HammerFallin 13. studioalbumi, joka julkaistiin 9. elokuuta 2024 Nuclear Blastin kautta.
## Kappaleet
#
#
#
#
#
#
#
#
#
#

## Kokoonpano
* Joacim Cans – laulu
* Oscar Dronjak – kitara
* Pontus Norgren – kitara
* Fredrik Larsson – basso
* David Wallin – rummut

## Arvostelut
* Soundi: 
* Imperiumi: 7/10
* Inferno: 

## Lähteet

## Aiheesta muualla
*
UutisOiva

**UutisOiva** on paikallislehti, joka ilmestyy Ikaalisten, Viljakkalan, Hämeenkyrön ja Jämijärven alueella. Lehden toimitukset ovat Ikaalisissa ja Hämeenkyrössä. Lehden päätoimittajana on Katri Linnikko. Hänen lisäkseen toimituksessa työskentelee viisi toimittajaa. UutisOiva ilmestyy kerran viikossa keskiviikkoisin. Lehden kustantaa ja julkaisee Präntti Oy.

UutisOivan edeltäjä Hämeenkyrön Sanomat perustettiin vuonna 1922. Lehti muuttui kaksipäiväiseksi vuonna 1987. Loppuaikoina Hämeenkyrön Sanomat ilmestyi itsenäisenä kerran viikossa tiistaina, ja torstaina nimellä UutisOiva. Hämeenkyrön Sanomien lopettaessa 2016 UutisOiva on jatkanut ilmestyen keskiviikkoisin.

## Lähteet

## Aiheesta muualla
* UutisOivan verkkosivut
Hohenzollernplatzin metroasema

**Hohenzollernplatz** on Münchenin metron asema U2-linjalla, se avattiin 18. lokakuuta 1980. Ruuhka-aikoina asemalla pysähtyy myös U8. 

## Lähteet
Maltalainen keittiö

**Maltalainen keittiö** on Maltan ominainen ruokakulttuuri, joka käyttää paljon kulloisellekin vuodenajalle ominaisia aineksia.  Raskas arkiateria sisältää pastaa, lihaa ja vihanneksia sekä jälkiruokaa tai hedelmiä. Toisinaan alkuruokana on pieni kulhollinen keittoa.

*Lampuki*-piirakka on kausiluonteinen taikinapäällysteinen kalavuoka, joka sisältää pinaattia, kukkakaalia, kastanjoita ja sultanoita. Täytetyt mustekalat, kalmarit ja seepia tarjoillaan tomaattikastikkeen kera. *Bragoli*-nimisen naudanliharullan kanssa tarjoillaan ruskeaa kastiketta. Täytetyt linnut ja uunissa valmistetut pastaruoat ovat yleisiä. Välipalaksi voidaan paistaa kuumia *pastizzi*-leivonnaisia, joissa on rapean taikinakuoren sisällä ricottajuustoa, herneitä, lihaa ja anjovista. Viinissä haudutettu jänis, *stuffat tal-fenek*, on kansallinen juhlaruoka, ja sen kastiketta syödään usein pastan kanssa.

## Lähteet

## Aiheesta muualla
Holzapfelkreuthin metroasema

**Holzapfelkreuth** on U6 linjan metroasema Münchenin metrossa, joka avattiin 16. huhtikuuta 1983. Se oli vuoteen 1989 asti U3:n pääteasema ja vuoteen 1993 asti U6:n pääteasema.

## Lähteet
Østre Fredrikstadin kirkko

**Østre Fredrikstadin kirkko** () on Fredrikstadin kunnassa Østfoldin läänissä Norjassa sijaitseva kivinen ristikirkko vuodelta 1779.
## Lähteet

## Aiheesta muualla
Löytää mut

**Löytää mut** on suomalaisen laulaja-lauluntekijä Mirellan viides single, joka julkaistiin 30. elokuuta 2024 Universal Musicin kautta. Kappaleen ovat kirjoittaneet Mirellan lisäksi Senni Rantanen sekä Kim Mannila, joka on myös tuottanut kappaleen.

Ennen julkaisuaan kappale nousi suosituksi sosiaalisen median alusta Tiktokissa. Kappaleesta ennakkoon julkaistuun otteeseen tehtiin alle kahden viikon aikana lähes 3000 videota, jotka keräsivät yhteensä yli 6 miljoonaa näyttökertaa.

## Listasijoitukset

## Lähteet
Borgen kirkko

**Borgen kirkko** voi tarkoittaa seuraavia:

* Borgen kirkko, kirkko Fredrikstadin kunnassa Norjassa
* Borgen kirkko, kirkko Vestvågøyn kunnassa Norjassa
Rolvsøyn kirkko

**Rolvsøyn kirkko** () on Fredrikstadin kunnassa Østfoldin läänissä Norjassa sijaitseva kivinen pitkäkirkko vuodelta 1908.

Noin puolentoista kilometrin päästä kirkolta löydettiin vuonna 1867 Tunen venehauta.
## Lähteet

## Aiheesta muualla
Espoo-päivä

**Espoo-päivä** on Espoossa vuosittain järjestettävä juhlapäivä, jota vietetään elokuun viimeisenä viikonloppuna. Espoo-päivä kokoaa yhteen kirjon erilaisia maksuttomia kulttuuri-, taide-, liikunta- ja luontotapahtumia, joita järjestetään eri puolilla kaupunkia Espoon kunniaksi. 

Espoo-päivän virallinen historia alkoi vuonna 1992, jolloin Espoo kaupunkina täytti kaksikymmentä vuotta. Juhla pidettiin kyseisenä vuotena 27. elokuuta, samana päivänä kuin Espoon kartanon perustamiskirjan allekirjoittaminen tapahtui vuonna 1556. Tapahtumapäiväksi on sittemmin vakiintunut elokuun viimeinen lauantai. Myöhemmin Espoo-päivä on laajentunut alkamaan jo perjantaina, jolloin tapahtumat voivat olla maksullisia. Vuonna 2025 Espoo-päivää juhlitaan 29.-30.8.

## Ohjelma
Espoo-päivää koordinoi Espoon kaupungin Kaupunkitapahtumat Espoo -yksikkö. Espoo-päivän tapahtumia on järjestetty eri puolilla Espoota, esimerkiksi Isossa Omenassa, Sellossa ja Tapiolassa. Tapahtumia ovat olleet toteuttamassa paikalliset järjestöt, kaupungin omat toimijat ja yhteistyökumppanit sekä kaupunkilaiset. Eri vuosina suosittuja tapahtumia ovat olleet muiden muassa museoiden ilmaispäivä, pelastuslaitosten avoimet ovet, liikuntalajien kokeilutapahtumat ja luontoretket. 

Vuonna 2023 Espoo-päivään kuului yli 150 tapahtumaa kahden päivän aikana. Vuonna 2024 tapahtumia järjestettiin yli kaksisataa. Vuoden 2024 Espoo-päivän tapahtumissa esiintyi muiden muassa Anssi Kela. 

## Lähteet
Samfunnsviterne

**Samfunnsviterne** on norjalainen yhteiskuntatieteilijöiden ammattiliitto, joka on perustettu vuonna 1994. Sillä oli noin 18&nbsp;000 jäsentä vuonna 2023 ja se kuuluu Akademikerne-keskusjärjestöön.
## Lähteet

## Aiheesta muualla
* Liiton verkkosivut
Hjälmared

**Hjälmared** on taajama Alingsåsin kunnassa Länsi-Götanmaan läänissä ja samannimisessä historiallisessa maakunnassa Ruotsissa. Hjälmared on ennen kaikkea asuinalue, josta käydään töissä Alingsåsin keskustassa tai Göteborgissa.
## Lähteet

## Aiheesta muualla
Pohjois-Saksa

**Pohjois-Saksa** on Saksan alue, johon usein lasketaan kuuluvaksi Ala-Saksin, Bremenin, Hampurin, Schleswig-Holsteinin sekä Mecklenburg-Etu-Pommerin osavaltiot. Maantieteellisesti aluetta määrittää merellisyys, ja myös kaikki Saksan Pohjan- ja Itämeren saaret lasketaan osaksi Pohjois-Saksaa. Kulttuurisesti aluetta määrittäviä ja sitä yhdistäviä tekijöitä ovat, muiden ohella, alasaksan kieli ja kuuluminen Pohjois-Saksan liittoon 1800-luvulla. Pohjois-Saksan alueella yli osavaltiorajojen toimivia organisaatioita ovat muiden muassa yleisradioyhtiö Norddeutscher Rundfunk (NDR), ja Pohjois-Saksan evankelis-luterilainen kirkko.

## Lähteet
Kestoside

**Kestoside** on kuukautisside, jonka voi pestä ja käyttää monta kertaa uudelleen. Tavallisesti kestositeet ommellaan kankaasta. Kankainen kestoside kestää käyttökelpoisena arviolta viisi vuotta, jotkut kauemminkin.

Kestositeitä markkinoidaan kertakäyttöisiä kuukautissiteitä ympäristöystävällisempänä vaihtoehtona, koska kestositeitä täytyy heittää vuosien varrella vähemmän pois kuin kertakäyttösiteitä. Toisaalta kankaan kerrotaan materiaalina ärsyttävän ihoa vähemmän ja hengittävän paremmin kuin muovin, josta kertakäyttösiteet valmistetaan. Joissain kertakäyttösiteissä on myös terveydelle haitallisia kemikaaleja, joita kestositeissä ei olisi.

Kestositeiden tavoin myös kuukautisalushousut ovat uudelleenkäytettäviä.

## Historia

Kertakäyttöiset kuukautissuojat keksittiin 1890-luvulla. Sitä ennen naiset ovat käyttäneet kuukautisten aikana muun muassa kankaanpaloja tai kankaasta ommeltuja siteitä sekä neulottuja kuukautissiteitä. Käytön jälkeen he pesivät siteen ja käyttivät sitä myöhemmin uudelleen.

## Rakenne
Nykyaikaiset kankaiset kestositeet tehdään kerrostamalla eri kangaslaatuja ja ompelemalla ne yhteen. Alin kerros on vedenpitävää kangasta. Välikerrokset ovat imukykyistä kangasta, ja päälliskerros esimerkiksi puuvillaa tai bambua. Joissain malleissa välikerrokset ovat irrotettavissa, jolloin ne voi pestä erikseen. Siivissä on nepparit, joiden avulla siteen saa kiinnitettyä paikalleen.

Siteitä on saatavilla monen kokoisia ja imukykyisiä.
## Käyttö

Kertakäyttöisten kuukautissiteiden tavoin myös kestoside kiinnitetään alushousujen haaraosaan. Käytön jälkeen side pestään vedellä ja pesuaineella. Monet käyttäjät pesevät sen muun likapyykin kanssa pesukoneessa joko esihuuhdeltuna tai sellaisenaan. Ennen seuraavaa käyttökertaa siteen annetaan kuivua. Jos sidettä ei pestä ja kuivateta tarpeeksi huolellisesti, riskinä on, että kosteassa siteessä alkaa kasvaa bakteereita. Bakteerikasvustoa voi syntyä myös, kun käyttäjä ei vaihda sidettä tarpeeksi usein.

Esimerkiksi kuljetusta varten siteen voi neppareita hyödyntäen taitella eräänlaiseksi paketiksi niin, että vedenpitävä puoli on ulkopuolella.

Toksisen sokkioireyhtymän riski on pieni niin kertakäyttö- kuin kestositeitäkin käytettäessä. Koska veri kertyy vasta emättimen ulkopuolelle, riski on pienempi kuin tamponia käytettäessä. On kuitenkin mahdollista saada oireyhtymä siteen välityksellä, jos sidettä ei vaihda tarpeeksi usein. Suositeltu vaihtoväli on korkeintaan 5 tuntia.

## Katso myös
* Kuukautiskuppi
* Kuukautissieni
## Lähteet
Marc Camoletti

**Marc Camoletti**  (1923–2003) oli ranskalainen näytelmäkirjailija. Hän kirjoitti yli 40 näytelmää. Hänelle myönnettiin Kunnialegioonan jäsenyys.

Camoletti ensimmäinen kansainvälinen menestys oli *Lentävät morsiamet*, josta tuli Guinnessin ennätysten kirjan mukaan eniten esitetty ranskalainen näytelmä. Siitä on muokattu elokuva *Lentävät morsiamet*, jonka on ohjannut John Rich ja jossa näyttelevät Jerry Lewis, Tony Curtis ja Thelma Ritter.

Hänen näytelmäänsä *Ranskalainen pyjama* on esitetty Suomessa englannista käännettynä eri nimillä. Kirjailijan perikunta ei salli enää 30 vuotta käytetyn vanhan käännöksen esittämistä, vaan vaati Rauman teatteria hankkimaan uuden suomennoksen, jonka teki Aino Piirola. Näytelmän ilmaisu on tuoretta, sanoo Rauman teatterin ohjaa Reino Bragge.

## Suomennettu tuotanto
Lähde:
* *Lentävät morsiamet* (*Boeing-boeing*), suom. Marja Rankkala, 1962
* *Pyjamas pour six*, 1985:
** *Älä pukeudu päivälliselle*, suom. Mikko Viherjuuri. Tampereen teatteri, 1993
** *Ranskalainen pyjama*, suom. Henri Kapulainen (näytelmämoniste, Sörnäisten kampuskirjasto)
** *Pyjama kuudelle*, suom. Henri Kapulainen, 2024
** *Pyjama kuudelle*, suom. Aino Piirola, 2024

## Lähteet

## Aiheesta muualla
Kristina Kühnbaum-Schmidt

**Kristina Kühnbaum-Schmidt** (s. 24. syyskuuta 1964 Braunschweig, Länsi-Saksa) on Pohjois-Saksan evankelis-luterilaisen kirkon johtava piispa (*Landesbischöfin*',**' kirjaimellisesti 'maapiispa'). Hän on ollut virassaan vuodesta 2019 asti, minkä lisäksi hänellä on ollut luottamustoimia muiden muassa Saksan yhdistyneessä evankelis-luterilaisessa kirkossa ja Luterilaisessa maailmanliitossa. Pohjois-Saksan evankelis-luterilaisessa kirkossa hän johtaa piispainraatia, johon kuuluvat hänen lisäkseen Hampurin ja Lyypekin hiippakunnan, Mecklenburgin ja Pommerin hiippakunnan sekä Schleswigin ja Holsteinin hiippakunnan piispat. Kühnbaum-Schmidt on opiskellut teologiaa Göttingenissä ja Berliinissä.

## Lähteet
Rzeszówin lentoasema

**Rzeszówin kansainvälinen lentoasema** , myös **Rzeszów-Jasionkan lentoasema**, maaliskuusta 2024 **Rzeszów-Jasionka Ulman perheen lentoasema** () on Puolan Ala-Karpatian voivodikunnan keskuskaupunki Rzeszówin pohjoispuolella, Rzeszówin piirikunnan Jasionkan kylässä sijaitseva kansainvälinen lentoasema. Vuonna 2021 lentoasemaa käytti 730&nbsp;000 matkustajaa. 

Lentoasema on Puolan valtiovarainministeriön omistuksessa Polish Airports -yhtiön (“Polskie Porty Lotnicze”, PPL) ja sen emoyhtiönä toimivan Centralny Port Komunikacyjny (CPK) -sijoitusyhtiön välityksellä.

Uudessa lentoaseman nimessä Ulman perhe () viittaa puolalaiseen Józef ja Wiktoria Ulmaan ja heidän seitsemään lapseensa. Roomalaiskatoliseen kirkkoon kuulunut perhe suojeli toisen maailmansodan aikana kahta juutalaisperhettä kotitilallaan Markowan kylässä joutumasta keskitysleireihin natsien vallan aikana. 24. maaliskuuta 1944 natsit avustajineen kuitenkin surmasivat ensin juutalaisperheet, sitten Ulman perheen lapsineen. 80 vuotta tragedian jälkeen presidentti Andrzej Duda ja perheen autuaaksijulkistamista edistänyt katolisen kirkon kardinaali Marcello Semeraro nimesivät Rzeszówin lentoaseman Ulman perheen muistoksi.

Lentojen määrä on sittemmin lisääntynyt. Rzeszówin kansainvälisestä lentoasemasta on tullut logistisesti tärkeä solmupiste Ukrainan rajan läheisyytensä vuoksi. Lentokenttä on osin yhdysvaltalaisten sotilaiden turvaama ja sitä suojaamaan on tuotu muun muassa Patriot-ilmatorjuntajärjestelmiä. Lentoasemaa on käytetty myös Ukrainaan suuntautuneiden kansainvälisten valtiovierailujen lentoasemana, josta vieraat ovat jatkaneet Ukrainaan pintateitse. Lentoaseman uudesta merkityksesestä kertoo osaltaan myös, että Puola on pidättänyt lentoaseman läheisyyteen kymmeniä kameroita asentaneita ihmisiä Venäjän hyväksi tehdystä vakoilusta epäiltynä.

## Lähteet

## Aiheesta muualla

* Lentoaseman kotisivut  (rzeszowairport.pl)
Rzeszówin yliopisto

**Rzeszówin yliopisto** () on yliopisto, joka toimii Puolan Ala-Karpatian voivodikunnan keskuskaupungissa Rzeszówissa. Yliopistolla on noin 15&nbsp;000 opiskelijaa (3/2023).

Yliopisto on perustettu 1. syyskuuta 2001. Rzeszówin yliopisto muodostettiin yhdistämällä kolme kaupungissa toiminutta erillistä korkeakouluyksikköä uudeksi yliopistoksi: Rzeszówin kasvatustieteellinen yliopisto, Lublinin Maria Curie-Skłodowskan yliopiston Rzeszówin kampus ja Krakovan Hugo Kołłątajan maataloustieteellisen akatemian Taloustieteellinen tiedekunta Rzeszówissa.

Rzeszówin yliopiston toiminta on lokakuusta 2019 lähtien jaettu neljään korkeakouluun (collegeen): Humanististen tieteiden korkeakoulu (College of Humanities), Lääkinnällisten tieteiden korkeakoulu (College of Medical Sciences), Luonnontieteiden korkeakoulu (College of Natural Sciences) ja Yhteiskuntatieteiden korkeakoulu (College of Social Sciences). Korkeakoulut jakautuvat edelleen yhteensä 21 oppialakohtaiseen laitokseen (instituuttiin).

Rzeszówin yliopiston kirjasto toimii yliopiston pääkampuksella. 
## Lähteet

## Aiheesta muualla

* Rzeszówin yliopiston kotisivut  (ur.edu.pl)
Fatman Scoop

**Fatman Scoop** (k. 30. elokuuta 2024) oli yhdysvaltalainen rap-artisti. Hänen suurin menestyskappaleensa  oli vuonna 1999 julkaistu "Be Faithful". Hän esiintyi muun muassa Mariah Careyn ja Missy Elliottin levytyksillä.

Hän oli elokuussa 2024 esiintymässä Connecticutissa, kun hän kesken kaiken lyyhistyi lattialle. Hänet vietiin sairaalaan, jossa hän kuoli. Hän oli kuollessaan 53-vuotias.

## Lähteet

## Aiheesta muualla